Visningen ændres ved at klikke Vis projekter eller Vis medarbejdere øverst til venstre for dato-overskrifterne.
Planlægninger, projekt og opgaver kan nemt flyttes med musen og planlægningers varighed ændres.
En planlægnings varighed eller start/slut kan ændres via drag & drop eller ved at redigere en planlægning og ændre dato(er).
Det nemmeste er at “trække” i planlægnings-bjælkens start/slut for at ændre varighed eller trække i hele bjælken til højre/venstre for at forskyde opgavens periode.
Flyt et helt projekt eller en opgave
Det er muligt at flytte et helt projekt eller en opgave, ved at “trække” projekt- eller opgavebjælken til den dato du ønsker at flytte til.
Herefter flyttes alle tilknyttede planlægninger frem eller tilbage.
Denne feature er kun gældende for Projektvisningen.
En planlægning kan nemt “splittes” til to bjælker ved at dobbeltklikke på en redigerbar bjælke og klikke “Split imellem xx dato og xx dato”.
Hvis planlægningstypen “Budget i alt fordelt pr. dag” er valgt, divideres budgettet automatisk med 2 når der splittes.
Sådan virker Gantt-kortet (tidligere version)